Ma pole ZA/UMi nii ammu midagi kirjutanud, et see on õudne.  Mul tuleb 10. juunil 2011 raamat välja.  Määratletav romaanina. Sinisekaaneline, lehekülgi on 192. Istub hästi kätte.  Välja andis kirjastus Verb.    Esitlen  raamatut kell 17:00 Solarise Apollos ja 20:00 F-hoones. Esimeses kohas pidi "OP!-i" saatejuht minuga intervjuu tegema. Vähemalt midagi sellist jäi mulle ETV ja kirjastuse vahelisest jutuajamisest kõrva. F-hoones toimuv on rohkem peolaadne. Mängin ukulelet, kursaõde teatrikoolist mängib trompetit. Sõberkirjanikud soostusid astuma mu kõrval üles mõtteavaldustega teemal "Mida tähendab olla elus?".    Te võiksite kõik tulla ja olla meiega sel reedesel päeval 10. juunil. Kas raamatupoes, F-hoones või  mõlemas.         Romaani alternatiivpealkiri oli "Kas ma olen nüüd Siim Nurklik?". Lõpuks otsustasin siiski tundelisema ja namedroppinguvaba pealkirja kasuks.